钦定古今图书集成/明伦汇编/氏族典/第499卷 > 《廖用贤尚友录》 > 窦武
## 钦定古今图书集成/明伦汇编/氏族典/第499卷 > 《廖用贤尚友录》 > 窦武

按《后汉书窦武传》：“武字游平，扶风平陵人，安丰戴侯
融之元孙也。父奉，定襄太守。武少以经行著称。延熹
八年，长女选入掖庭，为皇后，迁越骑校尉，封槐里侯。
明年，拜城门较尉。在位多辟名士。清身疾恶，礼赂不
通。永康元年，帝崩无嗣，武白太后，征立灵帝，论定策
功，更封闻喜侯。子机渭阳侯，拜侍中。兄子绍鄠侯。绍”
弟靖，西乡侯。武既辅朝政，常有诛剪宦官之意，太傅
陈蕃亦素有谋，于是引同志共定计策，白太后诛曹
节等。节闻之，惊起，白帝取《棨》信，闭诸禁门。拜王甫为
黄门令，共劫太后，夺玺书捕收武等。武自杀。